《来宾县晓发》
明代·蓝智

宦游同逆旅，侵晓逐征途。
空馆残灯小，长江落月孤。
邻鸡催去马，城拆起栖乌。
物色兼人事，匆匆岁欲徂。

作者简介：元明间福建崇安人，字明之，一作性之。蓝仁弟。元末与兄往武夷师从杜本，绝意科举，一心为诗。明洪武十年以荐授广西按察司佥事，以清廉仁惠著称。其诗清新婉约，与兄齐名。有《蓝涧集》。